laion/Wikipedia-Exotic huggingface dataset:
মতিউর রহমান (রংপুরের রাজনীতিবিদ)

মতিউর রহমান (২০ সেপ্টেম্বর ১৯৩৩ - ১ মার্চ ২০০৩) বাংলাদেশের রাজনীতিবিদ ও মুক্তিযুদ্ধের সংগঠক যিনি সংসদ সদস্য ও মন্ত্রী ছিলেন। তিনি তৎকালীন রংপুর-১০ আসনের সংসদ সদস্য ছিলেন। শেখ মুজিবুর রহমানের দ্বিতীয় মন্ত্রিসভায় গৃহসংস্থান মন্ত্রী এবং তৃতীয় মন্ত্রিসভায় তিনি স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী ছিলেন। মতিউর রহমান রংপুর জেলার পীরগঞ্জের কুমেদপুরের রছুলপুর গ্রামে জন্মগ্রহণ করেন। বিএ পাশ করে তিনি ঢাকায় ব্যবসা শুরু করেন। তিনি (১৯৬৯-১৯৭২) মেয়াদে ঢাকা চেম্বার অব কমার্স অ্যান্ড ইন্ডাস্ট্রির প্রেসিডেন্ট ছিলেন। ১৯৬৮ সালে আগরতলা মামলায় শেখ মুজিবুর রহমান কারারুদ্ধ হলে তিনি উকিল বাবা হিসেবে শেখ হাসিনা ও ওয়াজেদ মিয়ার বিবাহ সস্পন্ন করেন। মতিউর রহমান ১৯৭১ সালে মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধেঅংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। মুক্তিযুদ্ধের সময় তিনি ছয় নম্বর সেক্টরের অধীনে নয় জনের চেয়ারম্যান হিসেবে মুক্তিযুদ্ধে দায়িত্ব পালন করেন। তিনি ১৯৭০ সালের পাকিস্তানের সাধারণ নির্বাচনে জাতীয় পরিষদের সদস্য নির্বাচিত হয়ে ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১১ আসন থেকে সংসদ সদস্য নির্বাচিত হন তিনি। শেখ মুজিবুর রহমানের দ্বিতীয় মন্ত্রিসভায় গৃহসংস্থান মন্ত্রী এবং শেখ মুজিবুর রহমানের তৃতীয় মন্ত্রিসভায় তিনি স্থানীয় সরকার, পল্লী উন্নয়ন ও সমবায় মন্ত্রণালয়ের মন্ত্রী ছিলেন।। "পীরগঞ্জের ঐতিহাসিক পটভূমি"। বাংলাদেশ জাতীয় তথ্য বাতায়ন। ২২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২০।  "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  Rahman, Syedur। Historical Dictionary of Bangladesh (ইংরেজি ভাষায়)। Scarecrow Press। পৃষ্ঠা 307। আইএসবিএন 9780810874534। সংগ্রহের তারিখ ১১ অক্টোবর ২০১৬।  "DCCI :: Former Presidents"। www.dhakachamber.com। সংগ্রহের তারিখ ২০২২-০৩-১৯।  উদিসা ইসলাম (১১ মে ২০২০)। "স্বীকৃতি না দিলে আলোচনা নয়"। বাংলা ট্রিবিউন। ২২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২০।
এমটিভি

এমটিভি (ইংরেজি: MTV) বা মিউজিক টেলিভিশন (Music Television) মার্কিন যুক্তরাষ্ট্রের নিউ ইয়র্ক সিটি কেন্দ্রিক একটি কেবল টেলিভিশন নেটওয়ার্ক, যার কার্যক্রম শুরু হয় ১৯৮১ সালের ১ আগস্ট। এই টেলিভিশন চ্যানেলটি তৈরির মূল উদ্দেশ্য ছিলো অন এয়ারে দিতে ইচ্ছুকদের মিউজিক ভিডিওগুলো প্রচার করা। বর্তমানে, এমটিভি সীমিত পরিসরে নির্বাচিত মিউজিক ভিডিও প্রদর্শন করে, কিন্তু প্রাথমিক ভাব এটি দর্শক-শ্রোতাদের মাঝে জনসাংষ্কৃতিক ও বাস্তবধর্মী টেলিভিশন অনুষ্ঠান প্রচার করে, যার মূল দর্শক হচ্ছেন সদ্য পরিণত এবং কিশোর-কিশোরীরা।উল্লেখ্য এই চ্যানেলটি প্রসারে মাইকেল জ্যাকসন এর মিউজিক ভিডিও ব্যাপক অবদান রাখে,বিশেষ করে থ্রিলারের ভিডিও গুলি। কার্যক্রমের শুরু থেকেই এমটিভি সঙ্গীত শিল্প ও জনসংস্কৃতিতে একটি প্রভাব বিস্তার করে আসছে। "আমার এমটিভি চাই" বা "I want my MTV" ধরনের স্লোগান মানুষের ভেতরে ঢুকে গিয়েছিলো। এছাড়া এমটিভিই সর্বপ্রথম ভিজে-এর মতো ধারণাকে মানুষের মধ্যে প্রচার ও জনপ্রিয় করে তোলে। এছাড়াও যে ব্যাপারগুলো এমটিভি জনপ্রিয় করে তোলে তার মধ্যে আছে, ভিডিও ভিত্তিক সঙ্গীত, সঙ্গীত বিষয়ক অনুষ্ঠানে সংঙ্গীতশিল্পী ও সঙ্গীতপ্রেমী উভয়কেই একত্রিত করা, বিভিন্ন সঙ্গীত বিষয়ক খবরাদি প্রচার, এবং প্রচারণা চালানো। এছাড়া সঙ্গীতশিল্পী, টিভি চ্যানেল, চিভি অনুষ্ঠান, চলচ্চিত্র, ও বইয়ের মাধ্যমে সঙ্গীত বিষয়ক বিভিন্ন সূত্র পরিবেশন করাতেও এমটিভি ভূমিকা রাখে। "CNN - MTV changed the music industry on August 1, 1981 - July 31, 1998"।  দাপ্তরিক ওয়েবসাইট Directory of MTV sites ওয়েব্যাক মেশিনে আর্কাইভকৃত ১৬ অক্টোবর ২০১৫ তারিখে
আবু তালেব মিয়া

আবু তালেব মিয়া (১৯৩৬ –১৬ মে ২০০৭) বাংলাদেশের গাইবান্ধা জেলার রাজনীতিবিদ ও মুক্তিযুদ্ধের সংগঠক যিনি তৎকালীন রংপুর-১৮ আসনের সংসদ সদস্য ছিলেন। আবু তালেব মিয়া ১৯৩৬ সালে গাইবান্ধা জেলার সাদুল্লাপুরের ভাতগ্রামের টিয়াগাছা গ্রামে জন্মগ্রহণ করেন। তার পিতা মৃত আলহাজ্ব তইজ উদ্দিন মিয়া। আবু তালেব মিয়া মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। গাইবান্ধা জেলা আওয়ামী লীগের সাধারণ সম্পাদক ও সহসভাপতি ও সাদুল্লাপুর উপজেলা আওয়ামী লীগের সভাপতি হিসাবে দায়িত্ব পালন করেন। তিনি ১৯৭০ সালের পাকিস্তানের সাধারণ নির্বাচনে জাতীয় পরিষদের সদস্য নির্বাচিত হয়ে ছিলেন। ১৯৭২ সালে তিনি গাইবান্ধা রেডক্রিসেন্টের চেয়ারম্যান ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১৮ আসন থেকে সংসদ সদস্য নির্বাচিত হন তিনি। ১৯৯১ সালের পঞ্চম জাতীয় সংসদ নির্বাচনে বাকশালের প্রার্থী হিসেবে গাইবান্ধা-৩ আসন থেকে তিনি পরাজিত হয়েছিলেন। আবু তালেব মিয়া ১৬ মে ২০০৭ সালে মৃত্যুবরণ করেন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাদুল্লাপুর উপজেলা, প্রখ্যাত ব্যক্তিত্ব"। বাংলাদেশ জাতীয় তথ্য বাতায়ন। ২২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২০।  "আবু তালেব মিয়া, আসন নং: ৩১, গাইবান্ধা-৩, দল: বাকশাল (কাস্তে)"। দৈনিক প্রথম আলো। ২৭ ফেব্রুয়ারি ১৯৯১। ২২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ২২ আগস্ট ২০২০।
অর্থনৈতিক সম্পর্ক বিভাগ

অর্থনৈতিক সম্পর্ক বিভাগ (সংক্ষেপে ইআরডি) বাংলাদেশ সরকারের অর্থ মন্ত্রণালয়ের চারটি বিভাগের অন্যতম। মন্ত্রণালয়ের অন্য তিনটি বিভাগ হলো: অর্থ বিভাগ, আর্থিক প্রতিষ্ঠান বিভাগ ও অভ্যন্তরীণ সম্পদ বিভাগ। আবুল হাসান মাহমুদ আলী অর্থ মন্ত্রণালয়ের বর্তমান মন্ত্রী। মোঃ শাহরিয়ার কাদের ছিদ্দিকী অর্থনৈতিক সম্পর্ক বিভাগের বর্তমান সচিব হিসেবে কর্মরত আছেন। জাতির পিতা বঙ্গবন্ধু শেখ মুজিবুর রহমান-এর ঐকান্তিক ইচ্ছায় বৈদেশিক অর্থায়ন (অনুদান, ঋণ, কারিগরি সহায়তা) কার্যক্রমকে তত্ত্বাবধান করার লক্ষ্যে অর্থ ও পরিকল্পনা মন্ত্রণালয়ের অংশ হিসেবে বহিঃসম্পদ বিভাগ স্থাপিত হয়। পরবর্তীতে বহিঃসম্পদ বিভাগকে অর্থ মন্ত্রণালয়ের অধীনে ন্যস্ত করা হয়। উল্লেখ্য যে, ১৯৯০ সালে বহিঃসম্পদ বিভাগকে ‘অর্থনৈতিক সম্পর্ক বিভাগ’ হিসেবে নামকরণ করা হয়। অর্থনৈতিক সম্পর্ক বিভাগ ১০টি অনুবিভাগের সমন্বয়ে গঠিত। অনুবিভাগসমূহের নাম নিম্নে উল্লেখ করা হলো : উইং-১: আমেরিকা ও জাপান উইং-২: বিশ্বব্যাংক উইং-৩: প্রশাসন ও মধ্যপ্রাচ্য উইং-৪: জাতিসংঘ উইং-৫: এশীয় উন্নয়ন ব্যাংক (এডিবি) উইং-৬: সমন্বয় ও নরডিক উইং-৭: ইউরোপ উইং-৮: এশিয়া ও জেইসি, ফেলোশিপ ও ফাউন্ডেশন উইং-৯: ফাবা (Foreign Aid Budget and Accounts) উইং-১০: ডেভেলপমেন্ট ইফেক্টিভনেস। "AFI members"। AFI Global। ২০১১-১০-১০। ২০১২-০২-২০ তারিখে মূল থেকে আর্কাইভ করা। সংগ্রহের তারিখ ২০১২-০২-১৭।  "অর্থনৈতিক সম্পর্ক বিভাগের নতুন সচিব শরিফা খান"। dhakamail.com (ইংরেজি ভাষায়)। সংগ্রহের তারিখ ২০২২-০৬-১৮।  দাপ্তরিক ওয়েবসাইট
বিশ্ব রাজনীতি

বিশ্ব রাজনীতি বা বৈশ্বিক রাজনীতি বলতে বিশ্বের রাজনৈতিক ঘটনাবলির একটি বিশ্বব্যাপী সামগ্রিক চিত্রকে বোঝায় যেখানে কেবলমাত্র বিশ্ব পর্যায় নয়, বরং বৈশ্বিক, জাতীয়, আঞ্চলিক, ইত্যাদি সমস্ত স্তরের রাজনৈতিক ঘটনাবলি ও তাদের মধ্যকার আন্তঃসম্পর্কের বিষয়গুলি অন্তর্ভুক্ত। বিশ্ব রাজনীতির গবেষণা তাই আন্তর্জাতিক রাজনীতির গবেষণা অপেক্ষা ভিন্ন একটি ক্ষেত্র, এবং এগুলি একে অপরের পরিপূরক ভূমিকা পালন করে। আন্তর্জাতিক রাজনীতি বিগত দশকগুলিতে ধীরে ধীরে বৈশ্বিক রাজনীতিতে রূপান্তরিত হচ্ছে। সনাতনি রাষ্ট্র ও জাতীয় সরকারগুলির পাশাপাশি আন্তর্জাতিক অঙ্গনে নতুন নতুন অংশগ্রহণকারীর আবির্ভাব ঘটেছে। বিশ্ব রাজনীতিতে আন্তঃসংযুক্ততা ও আন্তঃনির্ভরশীলতার মাত্রা বৃদ্ধি পেয়েছে, তবে সর্বত্র সমভাবে নয়। আন্তর্জাতিক পর্যায়ে নৈরাজ্যমূলক পরিস্থিতিকে প্রতিস্থাপন করে আঞ্চলিক ও বৈশ্বিক সুশাসনের একটি পরিকাঠামোর উদ্ভব হয়েছে। বিশ্বের বিভিন্ন স্থানের মধ্যে রাজনৈতিক, অর্থনৈতিক, সাংস্কৃতিক ও অন্যান্য পর্যায়ে যে জটিল আন্তঃসংযুক্ততার জালিকাব্যবস্থার উদ্ভব ঘটেছে, সেই ব্যাপারটিকে বিশ্বায়ন নাম দেওয়া হয়েছে। বিশ্বায়নের ফলে বিশ্বের যেকোনও স্থানের মানুষের দৈনন্দিন জীবন বহুদূরে অবস্থিত ঘটনাবলি বা গৃহীত সিদ্ধান্ত দ্বারা উত্তরোত্তর প্রভাবিত হচ্ছে। বিশ্বায়নকে মূলত অর্থনৈতিক বিশ্বায়ন, সাংস্কৃতিক বিশ্বায়ন ও রাজনৈতিক বিশ্বায়ন - এই তিনটি শ্রেণীতে ভাগ করে আলোচনা করা হয়। তবে বিশ্বায়ন বলে আদৌ কিছু আছে কি না, থাকলেও কোনও তাৎপর্যপূর্ণ কিছু কি না এবং বিশ্ব রাজনীতির রূপান্তরে এর ভূমিকা কতটুকু - এসব ব্যাপারে প্রচুর বিতর্ক বিদ্যমান। বিশ্ব রাজনীতি নিয়ে দুইটি মূলধারার দৃষ্টিভঙ্গি বিদ্যমান-- বাস্তববাদ ও উদারপন্থীবাদ। দুইটিতেই বিশ্বায়নকে ইতিবাচক দৃষ্টিতে দেখা হয় এবং রাষ্ট্রসমূহের সম্পর্কের মধ্যে সংঘাত ও সহযোগিতার ভারসাম্য নিয়ে আলোচনা করা হয়, যদিও উক্ত ভারসাম্যের প্রকৃতি সম্পর্কে এই দুই দৃষ্টিভঙ্গির মধ্যে যথেষ্ট পার্থক্য আছে। মূলধারার বিপরীতে বিশ্ব রাজনীতি নিয়ে সমালোচনামূলক দৃষ্টিভঙ্গি বা তত্ত্বসম্ভারও বিদ্যমান। এগুলিতে বর্তমানে বিশ্ব রাজনীতিতে বিরাজমান স্থিতাবস্থার (status quo)-র নেতিবাচক সমালোচনা করা হয় এবং এই ব্যবস্থাতে প্রান্তিক বা নিপীড়িত দলগুলির উপর বেশি জোর দেওয়া হয়। Andrew Heywood (২০১১), Global Politics, Palgrave Macmillan উদ্ধৃতি টেমপ্লেট ইংরেজি প্যারামিটার ব্যবহার করেছে (link) বিশ্বায়ন-বিরোধী আন্দোলন বৈশ্বিক নাগরিকত্ব বৈশ্বিক সুশাসন বিশ্ব সমাজ Held, David, Anthony McGrew, David Goldblatt and Jonathan Perraton, Global Transformations: Politics, Economy and Culture, Cambridge, Polity Press, 1999. McGrew, AG, and Lewis, PG, Global Politics, Cambridge, Polity Press, 1992. প্রবেশদ্বার:  রাজনীতি উইকিমিডিয়া কমন্সে বিশ্ব রাজনীতি সংক্রান্ত মিডিয়া রয়েছে। Global Power Barometer Center for Global Politics Berlin Forum on Global Politics
শিক্ষা প্রকৌশল অধিদপ্তর

শিক্ষা প্রকৌশল অধিদপ্তর বাংলাদেশ সরকারের শিক্ষা মন্ত্রণালয়ের একটি অধিদপ্তর। এটি সরকারের শিক্ষা সংক্রান্ত কর্মসূচি বাস্তবায়ন, অবকাঠামো নির্মাণ ও রক্ষণাবেক্ষণ এবং শিক্ষাখাতের উন্নয়ন পরিকল্পনা ও ব্যবস্থাপনার দায়িত্বে নিয়োজিত। ১৯৭১ সালের মুক্তিযুদ্ধের পর দেশ পুনর্গঠনের জন্য ১৯৭২ সালে রাষ্ট্রপতি শেখ মুজিবুর রহমান একটি প্রকৌশল ইউনিট গঠন করেন। ২০২০ সালের মধ্যে নির্বাচিত বেসরকারি মাধ্যমিক বিদ্যালয়গুলোর উন্নয়ন প্রকল্পে বাজেটের ১,০৬,৪৯,০৫,০০,০০০ টাকা প্রকৌশল অধিদপ্তরের জন্য বরাদ্দ করা হয়। "About EED"। eedmoe.gov.bd/ (ইংরেজি ভাষায়)। ১৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৯।  "Madrasas get big boost before polls"। The Daily Star (ইংরেজি ভাষায়)। ১২ সেপ্টেম্বর ২০১৮। ১৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৯।  "Govt to modernise madrasa education"। The Daily Star (ইংরেজি ভাষায়)। ৭ এপ্রিল ২০১৩। ১৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৯।  "Chief Engineer"। শিক্ষা প্রকৌশল অধিদপ্তর (ইংরেজি ভাষায়)। ১৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৯।  "Govt to spend Tk 18,483cr on 14 projects"। The Daily Star (ইংরেজি ভাষায়)। ১৭ জানুয়ারি ২০১৮। ১৫ জুলাই ২০১৯ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৯।
ইরোকয়

ইরোকয় (ইংরেজি: Iroquois — উচ্চারণ: ইরোকয়্‌), যা হয়ডেইনেসসেইনি (ইংরেজি: Haudenosaunee) নামেও পরিচিত। হয়ডেইনেসসেইনি-এর বাংলা করলে দাড়ায় "লংহাউজের মানুষেরা" বা "People of the Longhouse"; যা দ্বারা বোঝানো হয় উত্তর আমেরিকার দেশীয় জনগোষ্ঠীদেরকে। ১৬ শতক বা তারও পূর্বে ইরোকয়রা ইরোকয় লীগ বা শক্তি ও শান্তির লীগ নামক একটি সংগঠনের মাধ্যমে আমেরিকায় তাঁদের আগমন ঘটে। মূল ইরোকয় লীগটি পাঁচ জাতি নামে পরিচিত, এবং এই পাঁচটি জাতি হচ্ছে মোহাক, ওনেডিয়া, ওনোনডাগা, কায়ুগা, এবং সেনেকা জাতি। ১৮ শতকে টুসকারোরা জাতি এ লীগে যোগ দেওয়ার পর থেকে এরা ছয় জাতি নামেও পরিচিত। যখন ইউরোপীয়রা প্রথম উত্তর আমেরিকায় এসে পৌঁছায়, তখন ইরোকয়রা উত্তরপূর্ব যুক্তরাষ্ট্রে বসবাস করতো, যা বর্তমানের নিউ ইয়র্ক অঙ্গরাজ্য। বর্তমানে মূলত যুক্তরাস্ট্র ও কানাডায় ইরোকয় জনগোষ্ঠীকে দেখতে পাওয় যায়। Haudenosaunee is ইংরেজি উচ্চারণ: /hɔːdɛnəˈʃɔːni/ (অসমর্থিত টেমপ্লেট) in English, Akunęhsyę̀niˀ in Tuscarora (Rudes, B., Tuscarora English Dictionary, Toronto: University of Toronto Press, 1999), and Rotinonsionni in Mohawk. "First Nations Culture Areas Index"। the Canadian Museum of Civilization।  Fenton, William N. The Great Law and the Longhouse: a political history of the Iroquois Confederacy. Norman: University of Oklahoma Press, 1998. আইএসবিএন ০-৮০৬১-৩০০৩-২. Jennings, Francis. The Ambiguous Iroquois Empire: the Covenant Chain confederation of Indian tribes with English colonies from its beginnings to the Lancaster Treaty of 1744. New York: Norton, 1984. আইএসবিএন ০-৩৯৩-০১৭১৯-২. Jennings, Francis, ed. The History and culture of Iroquois diplomacy: an interdisciplinary guide to the treaties of the Six Nations and their league. Syracuse, N.Y.: Syracuse University Press, 1985. আইএসবিএন ০-৮১৫৬-২৬৫০-৯. Richter, Daniel K. The ordeal of the longhouse: the peoples of the Iroquois League in the era of European colonization. Chapel Hill: University of North Carolina Press, 1992. আইএসবিএন ০-৮০৭৮-২০৬০-১. Richter, Daniel K., and James H. Merrell, eds. Beyond the covenant chain: the Iroquois and their neighbors in Indian North America, 1600–1800. University Park, Pa.: Pennsylvania State University Press, 2003. আইএসবিএন ০-২৭১-০২২৯৯-X. Shannon, Timothy J. Iroquois Diplomacy on the Early American Frontier. New York: Viking, 2008. আইএসবিএন ৯৭৮-০-৬৭০-০১৮৯৭-০. Snow, Dean R. The Iroquois. Oxford, UK and Cambridge, MA: Blackwell, 1994. আইএসবিএন ১-৫৫৭৮৬-২২৫-৭. Tooker, Elisabeth, ed. An Iroquois source book. 3 volumes. New York: Garland, 1985–1986. আইএসবিএন ০-৮২৪০-৫৮৭৭-১. উইকিমিডিয়া কমন্সে ইরোকয় সংক্রান্ত মিডিয়া রয়েছে।
দুলকাদির (দ্ব্যর্থতা নিরসন)

দুলকাদির দ্বারা যা যা বুঝানো যেতে পারে: দুলকাদির জাতি দুলকাদির বেয়লিক দুলকাদির এয়ালেত এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
সিয়েরা লিওনের ইতিহাস

সিয়েরা লিওন (ইংরেজি: Sierra Leone) প্রায় ২,৫০০ বছর আগে বর্তমান আফ্রিকান লোকজন দ্বারা অধিষ্টিত হয়। সিয়েরা লিওনে বসতি স্থাপন করা প্রথম আদিবাসী জনগোষ্ঠীর নাম লিম্বা। উষ্ণ ঘনবর্ষণ বনাঞ্চল সিয়েরা লিওনকে পশ্চিম আফ্রিকার সংস্কৃতি থেকে আলাদা করে রাখে। সহিংসতা থেকে বাঁচতে মানুষ ক্রমাগত সিয়েরা লিওনে আসা শুরু করে। পর্তুগিজ অনুসন্ধানকারী পেদ্রো ডি সিন্ট্রা ১৪৬২ সালে জায়গাটির মানচিত্র তৈরীর সময় এর নাম সিয়েরা লিওন রাখেন। ফ্রিটাউন মোহনা জাহাজ ভিড়ানো, জল সংগ্রহ আর আন্তঃসাহারা বাণিজ্যের জন্য আন্তর্জাতিক পরিচয় পাওয়া শুরু করে। মধ্য ১৬ শতকে মেনরা সিয়েরা লিওন আক্রমণ করে, উপকূলবর্তী জনগোষ্ঠীকে তাদের অধীনে আনে আর সামরিক শাসন চালু করে। মেনরা দ্রুত স্থানীয়দের সাথে মিশে যায়, আর নেতৃস্থানীয় পদগুলো নিয়ে ক্রমশ সংঘাত চলতে থাকে। আর এর মাঝে অনেক অধিবাসীদের ইউরোপিয় দাস ব্যবসায়ীরা ধরে নিয়ে যায়। আটলান্টিয় দাস বাণিজ্যের একটা গভীর প্রভাব আছে সিয়েরা লিওনের উপর, প্রথম ১৭ ও ১৮ শতকে ক্রমবর্ধমান দাস বাণিজ্য, আর পরে ১৮০৭ এ দা ব্যবসা নিষিদ্ধ হওয়ার পর দাসপ্রথাবিরোধী আন্দোলনের। ব্রিটিশ বিলোপকারীরা কালো রাজভক্তদের একটা কলোনি তৈরী করে ফ্রিটাউনে, পরবর্তীতে যেটা ব্রিটিশ পশ্চিম আফ্রিকার রাজধানীতে পরিণত হয়। দাস বাণিজ্যকে রোখার জন্য সেখানে নৌবাহিনীর বিশেষ একটা বিভাগ দায়িত্বে নিযুক্ত হয়, সাথে সাথে যত বেশি দাস মুক্ত হচ্ছিলো, সাথে পশ্চিম ভারতীয় আর নেপোলিয়র যুদ্ধে ব্রিটেনের জন্য যুদ্ধ করা কালো সৈন্যের সংখ্যা বাড়ছিলো, কলোনিটির আয়তনও ক্রমশ বাড়ছিলো। এ বিশেষ জনগোষ্ঠীকে ক্রিয়োস বলে ডাকা হতো। প্রত্নতাত্ত্বিক অনুসন্ধানে দেখা গেছে যে, সিয়েরা লিওন কমপক্ষে ২,৫০০ বছর আগে বসতি স্থাপিত হয়েছে, আফ্রিকার অন্যান্য অংশের লোকজন এখানে জড়ো হয়েছিল। নবম শতাব্দীর দিকে সিয়েরা লিওনের কাছে লোহার প্রচলন হয়েছিল এবং দশম শতাব্দীর শেষের দিকে উপকূলীয় উপজাতিদের মধ্যে কৃষিকাজ চালু ছিল। আফ্রিকার ইতিহাস ব্রিটিশ রাজের ইতিহাস দাসত্বের ইতিহাস‌ Countries and Their Cultures। "Culture of Sierra Leone"। সংগ্রহের তারিখ ২০০৮-০২-২২।  Encyclopædia Britannica। "Sierra Leone History"। সংগ্রহের তারিখ ২০০৮-০২-১৯।  McCracken, John, 1938- author. (২০১২)। A history of Malawi, 1859-1966। আইএসবিএন 978-1-84701-064-3। ওসিএলসি 865575972। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Encyclopedia of the Nations। "Sierra Leone - History"। সংগ্রহের তারিখ ২০০৮-০২-২২।  David Harris, Civil War and Democracy in West Africa: Conflict Resolution, Elections and Justice in Sierra Leone and Liberia,আই.বি. ট্যুরিস, ২০১২ Text of the 1999 Lomé Peace Accord
নাদিম রাজা

জেনারেল নাদিম রাজা পাকিস্তান সেনাবাহিনীর একজন চার তারকা জেনারেল । তিনি বর্তমানে ২০১৯ সালের নভেম্বর থেকে জয়েন্ট চিফস অফ স্টাফ কমিটির চেয়ারম্যান দায়িত্ব পালন করছেন। ১৯৬৫ সালের ২৩ শে জুন ওয়াহ ক্যান্টে জন্মগ্রহণ করা রাজা তাঁর বিদ্যালয়ে এক উজ্জ্বল নক্ষত্র ছিলেন এবং তাঁর একাডেমিকও শিক্ষাও ভালো ছিল। ১৯৮১ সালে তিনি ম্যাট্রিক পাস করেন এবং তারপরে আরও প্রশিক্ষণের জন্য পাকিস্তান সামরিক একাডেমিতে যান। নাদিম রাজা বিবাহিত এবং তার চারটি সন্তান রয়েছে। জেনারেল রাজা কোয়েটা এবং কমান্ড অ্যান্ড স্টাফ কলেজ , ইসলামাবাদের ন্যাশনাল ডিফেন্স বিশ্ববিদ্যালয় থেকে স্নাতক ডিগ্রি অর্জন করেছেন। ১৯৯৪ সালে তিনি জার্মানিতে আইএনএফ কোয়ে কমান্ড কোর্সে অংশ নিয়েছিলেন। তার বাবা পাকিস্তান অর্ডিন্যান্স কারখানায় ওয়াহ ক্যান্টে কাজ করতেন এবং তিনি তার ভাইবোনদের মধ্যে কনিষ্ঠ। তাঁর দুই ভাই সশস্ত্র বাহিনীতেও দায়িত্ব পালন করেছিলেন। একজন লেফটেন্যান্ট কর্নেল অবসরপ্রাপ্ত এবং অন্য একজন স্কোয়াড্রন নেতা অবসরপ্রাপ্ত। তিনি গল্ফ খেলতে পছন্দ করেন এবং আগ্রহী বইয়ের পাঠক। ১৯৬৫ সালের সেপ্টেম্বরে, রাজা পদাতিকের ১০ ডিভিশনের সিন্ধুর রেজিমেন্টে কমিশন লাভ করেছিলেন। নাদিম রাজা স্কুল অফ ইনফ্যান্ট্রি অ্যান্ড ট্যাকটিক্স, কমান্ড অ্যান্ড স্টাফ কলেজ, কোয়েটা এবং ওয়ার কলেজ, এনডিইউ ইসলামাবাদের অনুষদ সদস্য হিসাবে দায়িত্ব পালন করেছেন। তিনি [১] করপস [২] এর চিফ অফ স্টাফ হিসাবে এবং ব্রিগেড কমান্ডার হিসাবে তিনি রাওয়ালকোটে অবস্থিত ২ টি একে ব্রিগেডের দায়িত্ব পালন করেছিলেন। ২০১৬ সালের ডিসেম্বরে, রাজা পাকিস্তান মিলিটারি একাডেমির কমান্ড্যান্ট থাকাকালীন মেজর জেনার থেকে লেঃ জেনারেলের তিন তারকা পদে পদোন্নতি পেয়েছিলেন। লেফটেনাল জেনারেল নাদিম রাজা রাওয়ালপিন্ডিতে অবস্থিত এক্স কর্পসের অধিনায়ক ছিলেন। অক্টোবর ২০১৭ সালে, রাজা মুজাহিদ ফোর্সের প্রথম কর্নেল কমান্ড্যান্ট হিসাবে নিয়োগ পেয়েছিলেন। আগস্ট ২০১৮ এ, নাদিম রাজা জেনারেল স্টাফের চিফ হিসাবে নিযুক্ত হন। তিনি ১০ সেপ্টেম্বর ২০১৮-তে সিজিএসের পদ গ্রহণ করেছিলেন। নভেম্বর২০১৯ সালে, নাদিম রাজা চার তারকা পদে পদোন্নতি পেয়ে পাকিস্তান সশস্ত্র বাহিনীর চেয়ারম্যান জয়েন্ট চিফস অফ স্টাফ কমিটির পদে নিয়োগ পেয়েছিলেন। তিনি ২৭ নভেম্বর ২০১৯ এ পদ গ্রহণ করেছিলেন। "Lt Gen Nadeem Raza Khan appointed new CJCSC by PM Imran Khan"। Dawn। ২১ নভেম্বর ২০১৯।  "Race for CJCSC is on as Zubair set to retire this month"। Dawn। ১৬ নভে ২০১৯।  "7 major generals promoted to the rank of lieutenant general"। Dawn। ৯ ডিসেম্বর ২০১৬।  "ISPR announces reshuffle in army top brass"। Dawn। ২৪ আগস্ট ২০১৮।  "Lt-Gen Nadeem Raza Khan installed as first Colonel Commandment of Mujahid Force"। Samaa TV। ৩০ অক্টোবর ২০১৭।  "Raheel Sharif meets Chuck Hagel"। ৯ ডিসেম্বর ২০১৩। সংগ্রহের তারিখ ৭ জুলাই ২০১৫।
নর্ডীয় রাষ্ট্রসমূহ

নর্ডীয় রাষ্ট্রসমূহ উত্তর ইউরোপ ও উত্তর আটলান্টিক মহাসাগরের অংশবিশেষ নিয়ে একটি অঞ্চল গঠন করেছে। দেশগুলি হল ডেনমার্ক, ফিনল্যান্ড, আইসল্যান্ড, নরওয়ে এবং সুইডেন। এছাড়া ফারো দ্বীপপুঞ্জ, গ্রিনল্যান্ড, সভালবার্দ এবং অলান্দ দ্বীপপুঞ্জও এর আওতায় পড়েছে।
স্কাইরুট এরোস্পেস

স্কাইরুট এরোস্পেস প্রাইভেট লিমিটেড হায়দ্রাবাদের, তেলঙ্গানায় অবস্থিত একটি ভারতীয় বেসরকারী মহাকাশ নির্মাতা এবং বাণিজ্যিক লঞ্চ পরিষেবা সরবরাহকারী । সংস্থাটি ইস্রো, ডিআরডিও এবং বিভিন্ন মহাকাশ সংস্থার প্রাক্তন প্রকৌশলী এবং বিজ্ঞানীরা প্রতিষ্ঠা করেছিলেন এবং তার লক্ষ্য ছিল ছোট লিফট লঞ্চ যানবাহনের নিজস্ব সিরিজ বিক্রম বিকাশ এবং চালু করা। সংস্থাটি তার উচ্চ স্তরের রকেট ইঞ্জিন রমনকে পরীক্ষা করার পরে আলোচনায় আসে, এটি করার জন্য প্রথম ভারতীয় বেসরকারী সত্তা। ২০২১ সালের ডিসেম্বরে এর রকেট বিক্রম ১ এর প্রথম উত্থাপন প্রত্যাশিত। Sukumar, C. R.। "Skyroot India's first private company to test upper-stage rocket engine"। The Economic Times। সংগ্রহের তারিখ ২০২০-০৮-১২।  Narasimhan, T. E. (২০২০-০৮-১২)। "Skyroot Aerospace first private company to test upper stage rocket engine"। Business Standard India। সংগ্রহের তারিখ ২০২০-০৮-১২।  "Hyderabad startup Skyroot Aerospace test-fires upper stage rocket engine 'Raman'"। The Times of India (ইংরেজি ভাষায়)। PTI। ১৩ আগস্ট ২০২০। সংগ্রহের তারিখ ২০২০-০৮-১৬।  Pandey, Ashish (১৪ আগস্ট ২০২০)। "Hyderabad-based startup Skyroot Aerospace's Raman: India's first homegrown rocket engine"। India Today (ইংরেজি ভাষায়)। সংগ্রহের তারিখ ২০২০-০৮-১৬।  "India's first private player to successfully test a homegrown rocket engine is on track for its first full rocket launch by 2021"। Business Insider। সংগ্রহের তারিখ ২০২০-০৮-১২।
দুলকাদির এয়ালেত

দুলকাদির এয়ালেত (উসমানীয় তুর্কি: ایالت ذو القادریه / دولقادر, রোমানীকৃত: এয়ালেত-ই যু ল-কাদরিয়ে/দুলকাদির) বা মারাশ এয়ালেত (তুর্কি: Maraş Eyaleti , রোমানীকৃত: মারাশ এয়ালেতি) ছিলো উসমানীয় সাম্রাজ্যের একটি এয়ালেত। ঊনিশ শতকে এই অঞ্চলের জ্ঞাপিত আয়তন ছিল ৭৭,৩৫২ বর্গমাইল (২,০০,৩৪০ কিমি২)। দুলকাদির জাতি ছিলো আনাতোলীয় আমিরাতসমূহের মধ্যে উসমানীয়দের নিকট বশ্যতা স্বীকার করা সর্বশেষতম জাতি, যারা ১৫২১ সাল পর্যন্ত পুরোপুরি স্বাধীন থাকতে সক্ষম হয়েছিলো এবং ১৫৩০ সাল পর্যন্ত সাম্রাজ্যে পুরোপুরি অন্তর্ভুক্ত ছিলো না। ১৫২২ সালে দুলকাদির এয়ালেত স্থাপিত হয়। ১৮৬৪ সালে বিভক্ত হওয়ার পরে, দুলকাদির এয়ালেতের অঞ্চলসমূহ আলেপ্পো এয়ালেত এবং দিয়ারবেকির এয়ালেতের সাথে যুক্ত হয়। ১৭০০ এবং ১৭৪০ খ্রিস্টাব্দের মধ্যে দুলকাদির বা মারাশ এয়ালেত ছিলো যথাক্রমে উল্লিখিত চারটি সানজাকের সমন্বয়ে গঠিত: মারাশ সানজাক (Paşa Sancağı (পাশা সানজাগি), কাহরামানমারাশ) মালাতইয়া সানজাক, (মালাতইয়া) আইনতাব সানজাক (Ayıntab Sansağı (আয়িনতাব সানসাগি), গাজিঅানতেপ) কারস-ই মারাশ সানজাক, (কাদিরলি) John Macgregor (১৮৫০)। Commercial statistics: A digest of the productive resources, commercial...। Whittaker and co.। পৃষ্ঠা 12। সংগ্রহের তারিখ ২০১৩-০৬-২৬।  "Some Provinces of the Ottoman Empire"। Geonames.de। ২৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৩।  The Popular encyclopedia: or, conversations lexicon। 6। Blackie। ১৮৬২। পৃষ্ঠা 698। সংগ্রহের তারিখ ২০১৩-০৬-২৬।  Gábor Ágoston; Bruce Alan Masters (২০০৯-০১-০১)। Encyclopedia of the Ottoman Empire। Infobase Publishing। পৃষ্ঠা 41। আইএসবিএন 978-1-4381-1025-7। সংগ্রহের তারিখ ২০১৩-০৬-২৬।  Hakan Özoğlu (২০০৫)। Osmanlı devleti ve Kürt milliyetçiliği। Kitap Yayinevi Ltd.। পৃষ্ঠা 77। আইএসবিএন 978-975-6051-02-3। সংগ্রহের তারিখ ২০১৩-০৬-২৬। I. Süleyman 1566 yılında öldüğünde kısmen ya da tamamen Kürt bölgelerinden oluşturulan yeni eyaletler şunlardı: Dulkadir (1522), Erzurum (1533), Musul (1535), Bağdat (1535), Van (1548) ve Şehrizor (1554...  Orhan Kılıç, XVII. Yüzyılın İlk Yarısında Osmanlı Devleti'nin Eyalet ve Sancak Teşkilatlanması, Osmanlı, Cilt 6: Teşkilât, Yeni Türkiye Yayınları, Ankara, 1999, আইএসবিএন ৯৭৫-৬৭৮২-০৯-৯, pp. 93-94. (তুর্কি ভাষায়)
আঞ্চলিক পরিষদ (ভারত)

আঞ্চলিক পরিষদ বা জোনাল কাউন্সিল হচ্ছে ভারতের কয়েকটি রাজ্য নিয়ে গঠিত একটি উপদেষ্টা পরিষদ। রাজ্যগুলোর মধ্যে পারস্পরিক সহযোগিতা বাড়াতে ভারতের এসব আঞ্চলিক পরিষদ গঠন করা হয়েছে। ভারতের সবগুলো রাজ্য ও কেন্দ্রশাসিত অঞ্চলকে মোট পাঁচ ভাগে ভাগ করে ১৯৫৬ সালের রাজ্য পুনর্গঠন আইনের "পার্ট বি"-এর অধীনে পাঁচটি আঞ্চলিক পরিষদ গঠন করা হয়। বর্তমান আঞ্চলিক পরিষদগুলো নিম্নরূপ: উত্তর পূর্বাঞ্চলীয় রাজ্যগুলি কোনও আঞ্চলিক পরিষদের আওতাভুক্ত নয় এবং তাদের বিশেষ সমস্যাগুলি উত্তর পূর্ব পরিষদ আইন, ১৯৭১ দ্বারা নির্মিত অন্য সংবিধিবদ্ধ সংস্থা উত্তর-পূর্ব পরিষদের দ্বারা পরিচালিত হয়। এই পরিষদটি মূলত আসাম, অরুণাচল প্রদেশ, মণিপুর, মেঘালয়, মিজোরাম, নাগাল্যান্ড এবং ত্রিপুরা নিয়ে গঠিত ; পরবর্তীতে সিকিম রাজ্যটি উত্তর পূর্ব পরিষদ (সংশোধন) আইন, ২০০২ এর ২৩ শে ডিসেম্বর ২০০২ এ বিজ্ঞপ্তিভুক্ত হয়েছিল। আন্দামান নিকোবর দ্বীপপুঞ্জ, লক্ষদ্বীপ জোনাল কাউন্সিলের কোনও সদস্য নয়। তবে বর্তমানে তারা দক্ষিণ জোনাল কাউন্সিলের বিশেষ আমন্ত্রিত সদস্য। ভারতের প্রশাসনিক বিভাগসমূহ রাশিয়ার যুক্তরাষ্ট্রীয় জেলা, রাশিয়ার অনুরূপ সত্তার উদাহরণ "Archived copy"। ৮ মে ২০১২ তারিখে মূল থেকে আর্কাইভ করা। সংগ্রহের তারিখ ৭ মার্চ ২০১২।  M Laxmikanth (২০২০)। Indian Polity (English ভাষায়) (6th সংস্করণ)। McGraw Hill Education (India) Private Limited। পৃষ্ঠা 15.5। আইএসবিএন 978-93-89538-47-2। উদ্ধৃতি শৈলী রক্ষণাবেক্ষণ: অচেনা ভাষা (link) "Archived copy"। ১৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২৫ মার্চ ২০১২।  "Zonal Council"। mha.nic.in। ১২ মে ২০১৭ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১৬।  http://interstatecouncil.nic.in/iscs/wp-content/uploads/2016/08/states_reorganisation_act.pdf http://interstatecouncil.nic.in/iscs/wp-content/uploads/2017/02/COMPOSITION-OF-SOUTHERN-ZONAL-COUNCIL.pdf